لوبنان-ین 14-جو پرزیدنتینی سئچمک اوچون پارلامئنتین 4-جو ایجلاسیندا هئچ بیر نامیزد کیفایت قدر سس توپلایا بیلمه‌ییب.
صلاحیت مدتی اوکتبرین 31-ده باشا چاتا‌جاق پرزیدنت میشل عونون یئرینه یئنی پرزیدنتین سئچیلمه‌سی اوچون نبیه بری‌نین صدرلیگی ایله کئچیریلن ایجلاسدا 128 میللت وکیلیدن 110-و ایشتیراک ائدیب.
میشل عون 39، عصام خلیفه 10 سس توپلادیغی حالدا، 61 سس اعتبارسیز ساییلیب.
نبیه بری هئچ بیر نامیزد سئچیلمک اوچون لازیم اولان سس‌لرین 3-ده ایکی حیسه‌سینی آلا بیلمه‌دیک‌دن سونرا یئنی ایجلاسین تاریخینه داها سونرا قرار وئره‌جک‌لرینی آچیقلاییب.
لوبنان مجلیسی یئنی پرزیدنتی سئچمک اوچون سپتامبرین 29-دا بیرینجی، اوکتبرین 13-ده ایکینجی، اوکتبرین  20-ده ایسه اوچونجو ایجلاسینی کئچیریب.
مؤوجود پرزیدنت عون 31 اوکتبر 2016-جی ایلده مجلیسده کئچیریلن 46-جی ایجلاسین سونوندا سئچیلیب.
عون 2،5 ایللیک سیاسی قارشیدورما‌لاردان و تلاطم‌لو پروسه لردن سونرا صلاحیت مدتی 2014-جو ایلین مییندا باشا چاتان پرزیدنت میشل سلیمانین یئرینه وظیفه‌یه گله بیلدی.
